Швейцарськый франк

Швейцарськый франк (, , , ром. franc) — валюта Швейцарії, Ліхтенштейну (поз. Ліхтенштейнськый франк) и Кампіоне д’Італія, таліянського ексклава вдну Швейцарії. Швейцарськый франк ся ділит на 100 рапенув (, , , ром. rap). Код валюты в ISO — CHF, де CH означат Confoederatio Helvetica, имня Швейцарії по латинськы.

 Історія 
Перьва провба твореня швейцарського франка ся стала в 1798. році в наполеонувськуй Гелветськуй республіці. Сесь франк ся перестав хосновати по концёви республікы в 1803. році, айбо став моделёв про валюты дакотрых кантонув, котрі назад утворили Швейцарськый Союз.

Пак Швейцарія впят не мала єдної валюты. Хосновало ся дас 8 тысяч вшелиякых банкнот и монет, бо каждый кантон муг мати свою валюту. Айбо вже в 1848. році по Зондербундськуй войні была прията нова констітуція, позад якої робити гроші в Швейцарії мож было лиш федералному урядови, котрый пак увюг швейцарськый франк 7. мая 1850. року.

У 1865. році Швейцарія вєдно з Белґіёв, Італіёв и Франціёв прирувняла свою валюту до 4,5 ґ срібра ци 0,290322 ґ золота. Швейцарія ся опстала на тому стандарті до 1936, коли вна мусіла вчинити девалвацію позад Великої Депресії. У 1945. році Швейцарія зайшла до Бретон-Вудської сістемы и прикапчала франк ид америцькому доларови (1 USD = 4.30521 CHF). Пак через чотыри рокы курс измінили на 1 USD = 4.375 CHF.  

Швейцарськый франк ся все держав за тверду валюту иззад малої інфляції и законно реґулованого уровня золотовалютных резервув (маймало 40%). По референдумови в 2000 році франк перестав быти прикапчаный ид золотови, айбо золотовалютні резервы Швейцарії ся обстали на уровню 20% ай по проґрамі продаваня золота.
 Монеты 
 Монеты Гелветської республікы 

Монеты Гелветської республікы ся робили в Берні, Базелі и Золотурні. Єден франк Гелветської республікы ся ділив на 100 батценув, а єден батцен — на 100 рапенув. Білонні монеты в 1 рапен, пувбатцена и батцен ся робили з 1798 до 1803 року. Робили ся ай сріберні монеты в 5, 10, 20 и 40 батценув. Золоті 16- и 32-франкові монеты ся робили в 1800 році.(нім.) Jürg Richter et Ruedi Kunzmann, Neuer HMZ-Katalog, tome 2 : Die Münzen der Schweiz und Liechtensteins 15./16 Jahrhundert bis Gegenwart, () 
 Монеты Швейцарської Конфедерації 

Швейцарські монеты роблять на монетному дворови Swissmint. Ныні ся там роблят сякі монеты:
 Образ Номінал Метал  Діаметер (мм) Товщина (мм) Вага (ґ) Кант Аверс220px 5 рапенув 92% Cu, 6% Al, 2% Ni  17,15 1,25 1,8 Гладкый Голова Лібертас220px 10 рапенув 75% Cu, 25% Ni  19,15 1,45 3 Гладкый Голова Лібертас220px 20 рапенув 75% Cu, 25% Ni  21,05 1,65 4 Гладкый Голова Лібертас220px 50 рапенув 75% Cu, 25% Ni  18,20 1,25 2,2 Зубковатый Стояча Гелвеція220px 1 франк 75% Cu, 25% Ni  23,20 1,55 4,4 Зубковатый Стояча Гелвеція220px 2 франкы 75% Cu, 25% Ni  27,40 2,15 8,8 Зубковатый Стояча Гелвеція220px 5 франкув 75% Cu, 25% Ni  31,45 2,35 13,2 Напис Алпійськый пастырь
Ушыткі швейцарські монеты суть языково нейтралні — на них ся стрічают лем цифры, куртаня Fr. и латинські фразы «Helvetia» ци «Confœderatio Helvetica». На монетах цінов уд пувфранка є ай авторово имня.

 Банкноты 

Інформація ся дає чотырьма языками на вшыткых банкнотах. На банкнотах з німецькоязычныма особами на аверсі пише по німецькы и по романшськы, а на банкнотах з франко- ци таліянськоязычныма пише по французькы и по таліянськы. На реверсі пише другыма двома языками.

Конкурз на теперішню, девяту серію банкнот из темов Швейцарія удперта світови ся зачав у фебруарі 2005. Націоналный банк выбрав проект дізайнеркы Мануелы Пфрундер. Нові банкноты ся появили в період уд 2016. до 2019. рока. Пережа, восьма серія ся щи раз обстає в обігу.

 Номінал10 франкув20 франкув50 франкув100 франкув200 франкув1000 франкув Дата выданя18.10.201717.5.201712.4.201612.9.201915.8.20185.3.2019Аверс 88px 88px 88px 88px 88px 88px Реверс 88px 88px 88px 88px 88px 88px

 Банкноты восьмої серії Образ  Номінал  Розмір  Основна фарба  На аверсі  На реверсі  Дата выданяАверс  Реверс 88px 88px10 франкув126 × 74 ммЖовтаЛе КорбюзьєПлан урядового квартала індійського города Чандіґар8. апріля 1997 96px 96px20 франкув137 × 74 ммЧервенаАртюр ОнеґерPacific 2311. октовбра 1996 104px 104px50 франкув148 × 74 ммЗеленаЗофі Тойбер-АрпTête Dada, 19203. октовбра 1995 111px 111px100 франкув159 × 74 ммСиняАлберто ДжакометтіИдучый чоловік I1. октовбра 1998 119px 119px200 франкув170 × 74 ммБарнастаШарль-Фердінан РамюОзеро Дерборанс/Гора Дъяблере1. октовбра 1997 127px 127px1000 франкув181 × 74 ммФіаловаЯкоб БуркгартПалаццо Строцці, Флоренція (фраґмент фасада)1. апріля 1998

 Обіг 
У октовбрі 2012. року повна ціна выданых монет и банкнот была 59,2 млрд. швейцарськых франкув.(анґл.) Націоналный банк Швейцарії, SNB.ch, Monthly Statistical Bulletin December 2012, A2: Banknotes and coins in circulation (децембер 2012).
Ціна выданых швейцарськых монет и банкнот, млн. франкув (октовбер 2012.) 10 фр. 20 фр. 50 фр. 100 фр. 200 фр. 500 фр. 1000 фр. Ушытко Монетами699,41 565,72 278,79 696,07 864,8115,934 131,756 352,02 861,9 

Одказы
  (нїм.) (анґл.) (фран.)

 Референції 

Катеґорія:Франк Катеґорія:Валуты Европы Катеґорія:Хоснуючі ся валуты Катеґорія: Валуты штатів